بناسپتی گھی
نباتاتی تیل میں ہائیڈروجن شامل کرنے سے جو گھی حاصل ہوتا ہے اسے بناسپتی دیوناگری वनसपत گھی کہتے ہیں اس کے برعکس اصلی گھی پودوں سے نہیں بلکہ جانوروں کے دودھ سے حاصل ہوتا ہے چونکہ بناسپتی گھی سستا ہوتا ہے اس لیے پچھلے پچاس ساٹھ سالوں میں اس کا استعمال بہت بڑھ گیا ہے اور اصلی گھی کا استعمال کم ہوتا جا رہا ہے چونکہ پودوں میں کولیسٹیرول بالکل نہیں پایا جاتا اس لیے بناسپتی گھی میں بھی کولیسٹیرول بالکل موجود نہیں ہوتا اس کے باوجود پچھلے پچاس ساٹھ سالوں میں دل کی بیماریوں اور شوگر کی بیماری ذیابیطس میں کئی گنا اضافہ ہوا ہے کئی پودوں کے بیجوں میں کافی مقدار میں تیل موجود ہوتا ہے جیسے کپاس کینولا سرسوں تل پام آئل وغیرہ جب نکل nickel کی موجودگی میں ان تیلوں میں سے ہائیڈروجن گیس گزاری جاتی ہے تو تیل میں موجود کئی ڈبل بونڈ ٹوٹ کر سنگل بونڈ میں تبدیل ہو جاتے ہیں جس کی وجہ سے تیل کے جمنے کا درجہ حرارت بڑھ جاتا ہے اور اب یہ تیل کمرے کے درجہ حرارت پر جم جاتا ہے یعنی گھی بن جاتا ہے یہ عمل hydrogenation کہلاتا ہے اس عمل میں کچھ نکل بناسپتی گھی یا بچے ہوئے تیل میں شامل ہو جاتا ہے ماہرین کا خیال ہے کہ بناسپتی گھی اور بچے ہوئے تیل میں نکل کی موجودگی شوگر کی بیماری کا سبب بنتی ہے جبکہ ہائیڈروجینیشن کے عمل میں بننے والے ٹرانس کمپاونڈ دل کی بیماریوں کا سبب بنتے ہیں